Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -2. …
15 พ.ย. 2561

Tactical Move
เดินเกมกลยุทธ์บ่าย
SET Index ปรับลดลง -2.09 จุด (-0.13%) ปิดภาคเช้าที่ 1,650.21 จุด ด้วยมูลค่าการซื้อขาย 18,999.02 ล้านบาท
Most Positive Impact: PTTEP (+0.78 จุด), BDMS (+0.61 จุด), MINT (+0.45 จุด)
Most Negative Impact: BJC (-1.47 จุด), ADVANC (-0.73 จุด), AOT (-0.7 จุด)
แนวโน้มตลาดบ่าย
SET Index ถูกกดดันโดย กลุ่มพาณิชย์ (-2.17 จุด) สื่อสาร (-1.29 จุด) และกลุ่มอสังหาฯ (-0.95 จุด) ส่วนกลุ่มที่ผลักดันดัชนีได้แก่ กลุ่มพลังงาน (+1.51 จุด) และกลุ่มธนาคาร (+0.85 จุด) ขณะที่ตลาดหุ้นต่างประเทศส่วนมากมีการปรับตัวเพิ่มขึ้น เช่น จีน (+0.88%) อินโดนีเซีย (+0.83%) ฮ่องกง (+0.60%) ฟิลิปปินส์ (+0.53%) ยกเว้นญี่ปุ่น (-0.41%)
หลังตัวเลข Core CPI ของสหรัฐออกมาต่ำกว่าตลาดคาด ผนวกกับการอภิปรายของประธาน FED ช่วยคลายความกังวลกับตลาดในแง่นโยบายการเงินที่ตึงตัวในปีหน้า แต่คาดว่า SET Index จะยังอยู่ในกรอบ 1,640-1,660 จุด และจะฟื้นตัวดีขึ้นในช่วงครึ่งหลังของเดือน พ.ย.61 ตามปัจจัยลบอื่นๆที่จะคลี่คลายต่อไป ล่าสุดกรณีข้อพิพาททางการค้ามีความคืบหน้า คือ มีรายงานข่าวเจ้าหน้าที่ของจีนได้ร่างข้อเสนอด้านการค้า เพื่อที่จะส่งให้ทีมงานของรัฐบาลสหรัฐพิจารณา โดยเรายังคงเชื่อว่าระยะเวลาระหว่างทางที่จะถึงการประชุม G20 จะทะยอยเห็นความคืบหน้าเชิงบวกต่อการแก้ปัญหาข้อพิพาทการค้าระหว่างสหรัฐและจีน
การลงทุนภาคบ่าย มองเป็นจังหวะในการเก็บหุ้นที่มีผลประกอบการออกมาดีกว่าคาด แต่ถูก sell on fact อย่างเช่น SAWAD ปรับตัวลงไป 2.65% ขณะที่สินเชื่อบริษัทเติบโตได้ดี มีส่วนต่างของอัตราดอกเบี้ยรับและจ่าย(NIM) ที่ดีขึ้น และคุณภาพสิทรัพย์อยู่ในเกณฑ์ดี
ในค่ำคืนนี้ติดตามตัวเลขสต็อคน้ำมันดิบของสหรัฐประจำสัปดาห์ โดยตลาดคาดการณ์ที่ 3.18 ล้านบาร์เรล ส่วนวันพรุ่งนี้ยูโรโซนจะมีการรายงาน CPI เดือน ต.ค. โดยตลาดคาดการณ์ที่ 2.2% YoY
หุ้นแนะนำ CPALL TISCO SAWAD